Opioaren gerrak

Opioaren gerrakEIMA: Eskola-liburuetako onomastikaren, gertaera historikoen eta artelanen izenak. Zerrendak. () Erresuma Batua eta Txinaren arteko merkataritza-gatazkek sortu zituzten bi gerra izan ziren.

Britaniar Handiak Txinari hainbeste gauza erosten zizkion, baina Txinak ez zuen ia ezer erosten kanpotik, izatez autosufizientzia izugarri handia zuelako. Horren ondorioz, Britaniar inperioak balantza ekonomiko defizitarioa zuen Txinarekiko. Egoera horri aurre egiteko, britaniar buruzagiek ongi ikusi zuten txinatar herri xeheari droga saltzea.

 Opioaren lehen gerra 

1839-1842 urteetan, Britainia Handia eta Txina elkarren aurka jarri zituen lehen gatazkak. Txinatar gobernuak ingelesek egiten zuten opio kontrabandoa eragozteko neurriak hartu zituen, eta Britainia Handiak armez erantzutea erabaki zuen. Gatazka 1842an bukatu zen, Nankingo erabakia izenpetu ondoren. Erabaki haren bitartez, beste zenbait neurriren artean, Txinak Erresuma Batuaren esku utzi zuen Hong Kong hiria eta beste portu batzuk zabaldu zizkion Europako merkataritzari; bestalde, % 5eko beherapena ezarri zuen aduana eskubideetan.

 Txinako enperadoreari zuzendutako memoria, 1838 

Txinako buruzagi garrantzitsu batek, opioaren merkataritzari buruz zituen iritziak argi eta garbi agertzen dira behean azalduta:

Azkenean, Txinako gobernuak Indiatiko opioa sartzea debekatu zuen –tea, zeta eta zilarra horren trukean saltzen ziren– eta horren ondorioz, Opioaren gerrak gertatu ziren.

 Lin Zexu mandatari txinatarrak Viktoria erreginari idatzitako gutuna 

Behean agertzen den gutuna 1839an –Lehenengo Opio Gerra baino lehen– Txinako eskualde handi bateko mandarin batek idatzitakoa da:

 Opioaren bigarren gerra 

1856-1860 urteetan ingelesek eta frantsesek Txinaren kontra egindako gerrari Bigarren Opio Gerra deitu zitzaion. Frantsesek eta ingelesek frantses misiolari baten hilketa hartu zuten aitzakia Txinan zituzten merkataritza eskubideak zabaltzeko. 1860an, txinatarrek Beijingo Ituna izenpetu zuten, 1858an ingelesek eta frantsesek hartaratuta, Tientsingo erabakia beteko zutela adierazteko. Opio merkataritza legezko bihurtu zen, baimena eman zitzaien arrotzei eta misiolariei Txina barruan ibiltzeko, eta portu gehiago zabaldu ziren kanpo merkataritzarako.

 Erreferentziak 

 Kanpo estekak 

Kategoria:Txinak parte hartutako gerrak
Kategoria:Erresuma Batuak parte hartutako gerrak
Kategoria:Frantziak parte hartutako gerrak
Kategoria:Erresuma Batuko historia ekonomikoa
Kategoria:1840ko hamarkadako gatazkak
Kategoria:1850eko hamarkadako gatazkak